
AVIZ

asupra propunerii legislative pentru modificarea alineatului (5) al articolului 29 al Legii nr.325/2006 a serviciului public de alimentare cu energie termică

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea alineatului (5) al articolului 29 al Legii nr.325/2006 a serviciului public de alimentare cu energie termică, trimisă cu adresa Plx. 796 din 9 noiembrie 2015, înregistrată cu nr. 4C-11/1423/2015 din 10 noiembrie 2015.

Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 1 din Regulamentul Camerei Deputaţilor republicat, Camera Deputaţilor este Cameră decizională.

Senatul, în calitate de primă Cameră sesizată a respins, proiectul de Lege în şedinţa din 3 noiembrie 2015.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 23 noiembrie 2015.


Proiectul de Lege are ca şi obiect de reglementare modificarea alineatului (5) al articolului 29 al Legii nr.325/2006 a serviciului public de alimentare cu energie termică. 

Membrii Comisiei au examinat propunerea legislativă supusă avizării, expunerea de motive și avizul negativ, cu observaţii şi propuneri, al Consiliului Legislativ nr. 517 din 21 mai 2015, punctul de vedere al Guvernului prin care nu se susține propunerea legislativă.

În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea negativă a propunerii legislative având în vedere faptul că, inițiativa legislativă contravine dispozițiilor art. 9 alin. (3) din Directiva 2012/27/UE a Parlamentului European și a Consiliului din 25 octombrie 2012 privind eficiența energetică. 

În raport de obiectul şi conţinutul reglementării, propunerea legislativă face parte din categoria legilor ordinare.

	PRESEDINTE,

LIVIU-BOGDAN CIUCĂ
	SECRETAR

CONSTANTIN SORIN STRAGEA


     Consilier,

Denisa POPDAN
PAGE  

